
Številka:  6032-4/2026-2
Datum:    15. oktober 2026

Na podlagi 51. člena Statuta Mestne občine Ljubljana (Uradni list RS, št. 31/21 – uradno prečiščeno besedilo), 5. člena Odloka o dodeljevanju kadrovskih štipendij Mestne občine Ljubljana (Uradni list RS, št. 70/23 in št. 1257/26; v nadaljevanju: Odlok) in sklepa župana št. 6032-4/2026-1 z dne 23. 9. 2026 Mestna občina Ljubljana (v nadaljevanju: MOL) razpisuje


KADROVSKE ŠTIPENDIJE MESTNE OBČINE LJUBLJANA 
ZA NADARJENE DIJAKE IN ŠTUDENTE
ZA ŠOLSKO OZIROMA ŠTUDIJSKO LETO 2026/2027



1. Predmet razpisa:

[bookmark: _Hlk209431431]90 kadrovskih štipendij Mestne občine Ljubljana za dijake in študente, in sicer:
· [bookmark: _Hlk204261187][bookmark: _Hlk241846044]20 štipendij za Enoviti magistrski študijski program medicine, specialist družinske medicine, za potrebe Zdravstvenega doma Ljubljana za delovno mesto Zdravnik specialist družinske medicine; 
· 20 štipendij za Enoviti magistrski študijski program medicine, specialist pediatrije, za potrebe Zdravstvenega doma Ljubljana za delovno mesto Zdravnik specialist pediater; 
· 20 štipendij za Enoviti magistrski študijski program medicine, specialist urgentne medicine, za potrebe Zdravstvenega doma Ljubljana za delovno mesto Zdravnik specialist urgentne medicine; 
· 6 štipendij za dodiplomski študijski program Zdravstvena nega in babištvo za potrebe Zdravstvenega doma Ljubljana za delovno mesto Diplomirana medicinska sestra; 
· 5 štipendij za Enoviti magistrski študijski program farmacije za potrebe Javnega zavoda Lekarna Ljubljana za delovno mesto Farmacevt; 
· 1 štipendijo podiplomski študijski program Računalništvo in informacijske tehnologije za potrebe Mestne knjižnice Ljubljana za delovno mesto Sistemski administrator VII/2-II; 
· 2 štipendiji za dodiplomski oziroma podiplomski študijski program Gradbeništvo za potrebe Mestne uprave Mestne občine Ljubljana za delovno mesto Svetovalec – pripravnik;
· 3 štipendije za srednješolsko izobraževanje v programu Tehnik varovanja za potrebe Mestne uprave Mestne občine Ljubljana za delovno mesto Občinski redar;  
· [bookmark: _Hlk241846656]3 štipendije za srednješolsko izobraževanje v programu Logistični tehnik / Prometnik za potrebe Mestne uprave Mestne občine Ljubljana za delovno mesto Strokovni sodelavec V; 
· 2 štipendiji za srednješolsko izobraževanje v programu Tehnik elektronskih komunikacij za potrebe Mestne uprave Mestne občine Ljubljana  za delovno mesto Strokovni sodelavec V; 
· 1 štipendijo za srednješolsko izobraževanje v programu Elektrotehnik za potrebe Javnega zavoda Šport Ljubljana za delovno mesto Vzdrževalec športne infrastrukture – električar; 
· [bookmark: _Hlk241833628]1 štipendijo za srednješolsko izobraževanje v programu Elektrotehnik – elektronik / Elektrotehnik – energetik za potrebe Javnega zavoda Ljubljanski grad za delovno mesto Mojster luči; 
· 2 štipendiji za srednješolsko izobraževanje v programu Elektrotehnik, strojni tehnik za potrebe Javnega zavoda Ljubljanski grad za delovno mesto Glavni vzdrževalec;
· 2 štipendiji za srednješolsko izobraževanje v programu Elektrotehnik, strojni tehnik za potrebe Javnega zavoda Ljubljanski grad za delovno mesto Tehnični delavec II; 
· 1 štipendijo za srednješolsko izobraževanje v programu Računalniški tehnik za potrebe Javnega zavoda Ljubljanski grad za delovno mesto Vodja informacijskega sistema; 
· 1 štipendijo za srednješolsko izobraževanje v programu  Gastronomske in hotelske storitve – smer kuhar za potrebe Javnega zavoda Ljubljanski grad za delovno mesto Glavni kuhar.


V tem natečaju oziroma razpisu uporabljeni izrazi, napisani v moški slovnični obliki, so uporabljeni kot nevtralni za ženski in moški spol.

2. Pogoji za pridobitev štipendije:

Na razpis se lahko prijavijo državljani Republike Slovenije:
· dijaki od vključno drugega letnika, ki ob vpisu v drugi letnik srednješolskega izobraževanja v Republiki Sloveniji niso starejši od vključno 17 let, 
· študenti dodiplomskega in enovitega magistrskega študija, ki se izobražujejo v Republiki Sloveniji, od vključno drugega letnika, če ob vpisu v drugi letnik niso starejši od vključno 24 let, 
· študenti podiplomskega študija, razen enovitega magistrskega študija, ki se izobražujejo v Republiki Sloveniji, od vključno prvega letnika, če ob vpisu v prvi letnik niso starejši od vključno 29 let. 

Starost dijakov in študentov višjih letnikov je lahko sorazmerno višja.

Poleg zgoraj navedenih morajo kandidati skladno z Odlokom izpolnjevati še naslednje pogoje:
1. niso vpisani ponovno v isti letnik, 
2. nimajo podaljšanega študentskega statusa, 
3. niso vpisani v dodatno študijsko leto po preteku izobraževalnega programa,
4. niso vpisani na izobraževanje, ki poteka v obliki študija na daljavo oziroma v obliki e-študija,
5. se študij, ki se izvaja kot študij v tujini, ne izvaja kot transnacionalno izobraževanje zunaj teritorija države, kjer je sedež izobraževalne ustanove in kjer ima priznan status v okviru šolskega sistema po posameznih vrstah izobraževanja, ter izobraževalna ustanova v državi izvajanja programa v Republiki Sloveniji nima usklajenega svojega statusa z nacionalno zakonodajo na področju izobraževanja v Republiki Sloveniji,
6. se študij, ki se delno izvaja v Republiki Sloveniji, ne izvaja kot skupen študijski program (npr. Joint Degree Program), ki ga visokošolska ustanova sprejme in izvaja skupaj z eno ali več visokošolskimi ustanovami, med katerimi ima katerakoli izmed sodelujočih ustanov sedež v Republiki Sloveniji,
7. niso v delovnem razmerju,
8. ne opravljajo samostojne registrirane dejavnosti, 
9. niso družbeniki gospodarskih družb ali ustanovitelji ali soustanovitelji zavodov,
10. niso vpisani v evidenco brezposelnih oseb pri Zavodu Republike Slovenije za zaposlovanje,
11. ne prejemajo druge kadrovske štipendije v Republiki Sloveniji,
12. se izobražujejo na akreditirani izobraževalni ustanovi za izvajanje javno veljavnega (akreditiranega) izobraževalnega programa,
13. že prejemajo štipendijo po Odloku,
14. jim je bila izdana odločba o (predčasnem) prenehanju pravice do štipendije na podlagi 12. točke prvega odstavka 24. člena Odloka. 

Kandidati, ki vlagajo vlogo na javni razpis za potrebe javnih zavodov oziroma javnega sklada, morajo pridobiti Izjavo o interesu javnega zavoda oziroma javnega sklada za opravljanje enomesečnega dela v času prejemanja štipendije (navodilo pod točko 5.1).





3. Kriteriji in merila za pridobitev kadrovske štipendije MOL:

Če je kandidatov, ki izpolnjujejo pogoje za pridobitev posamezne štipendije, več, kot je razpisanih štipendij, se štipendije dodelijo kandidatom glede na doseženo število točk na podlagi ocenjevanja naslednjih meril:
· učni oziroma študijski uspeh zadnjega letnika izobraževanja, 
· letnik izobraževanja oziroma trajanje izobraževalnega programa do zaključka,
· dosežki na posameznem področju izobraževanja in 
· motivacijsko pismo. 

3.1. Učni oziroma študijski uspeh zadnjega letnika izobraževanja:

Število točk za povprečno oceno dijaka oziroma študenta:
	Povprečna ocena srednješolskega izobraževanja
	Povprečna študijskega izobraževanja
	Število točk

	od 4,80 do 5,00
	od 9,70 do 10,00
	60

	od 4,60 do 4,79
	od 9,40 do 9,69
	56,5

	od 4,40 do 4,59
	od 9,10 do 9,39
	53,1

	od 4,20 do 4,39
	od 8,80 do 9,09
	49,8

	od 4,00 do 4,19
	od 8,50 do 8,79
	46,5

	od 3,80 do 3,99
	od 8,20 do 8,49
	43,2

	od 3,60 do 3,79
	od 8,00 do 8,19
	40,0

	od 3,40 do 3,59
	od 7,70 do 7,99
	36,7

	od 3,20 do 3,39
	od 7,35 do 7,69
	33,4

	od 3,00 do 3,19
	od 7,00 do 7,34
	30

	od 2,50 do 2,99
	od 6,50 do 6,99
	25

	od 2,00 do 2,49
	od 6,00 do 6,49
	20



Za dokazilo o šolskem uspehu v srednješolskem izobraževanju šteje spričevalo zadnjega zaključenega letnika v preteklem šolskem letu. Povprečna ocena je povprečje vseh številčno izraženih končnih ocen vseh predmetov ustreznega letnika. 
Pri študentih se povprečna ocena določi tako, da se izračuna povprečje vseh številčno izraženih končnih ocen, razen ocene iz diplomskega oziroma magistrskega dela, doseženih od 1. oktobra do 30. septembra v preteklem študijskem letu, v katerem je študent opravil vsaj 80 % obveznosti letnika. Kot dokazilo se upošteva originalno potrdilo fakultete o opravljenih izpitih zadnjega študijskega leta z razvidnimi ocenami in izračunom povprečne ocene na dve decimalki.

3.2. Letnik izobraževanja oziroma trajanje izobraževalnega programa do zaključka:

Upošteva se letnik izobraževanja v šolskem oziroma študijskem letu, v katerega je kandidat vpisan ob kandidaturi, ki se vrednoti glede na trajanje izobraževalnega programa do zaključka, in sicer:
	letnik srednješolskega izobraževanja
	letnik dodiplomskega oziroma podiplomskega izobraževanja
	trajanje izobraževalnega programa do zaključka
	Število točk

	PI            (3-letni)
	PTI                (2-letni)
	SI                      (4-letni)
	EMŠ      (6-letni)
	EMŠ        (5-letni)
	VS/UN        (3-letni)
	UN        (4-letni)
	MAG        (2-letni)
	MAG        (1-letni)
	
	

	 
	 
	 
	1. 
	 
	 
	 
	 
	 
	6 let
	10

	
	
	
	2. 
	1.
	1.
	1.
	
	
	5 let
	20

	2. 
	
	
	3. 
	2. 
	2. 
	2. 
	
	
	4 leta
	30

	3. 
	
	2. 
	4. 
	3. 
	3. 
	3. 
	
	
	3 leta
	40

	
	1. 
	3. 
	5. 
	4. 
	 
	4. 
	1.
	
	2 leti
	50

	
	2. 
	4. 
	6. 
	5. 
	
	
	2.
	1.
	1 leto
	60


* PI – poklicno izobraževanje, PTI – poklicno-tehnično izobraževanje, SI – strokovno izobraževanje, VS – visokošolski strokovni študij, UN – univerzitetni študij, EMŠ – enoviti magistrski študij, MAG – magistrski študij

3.3. Dosežki na posameznem področju izobraževanja:

Za dosežke na posameznem področju izobraževanja se štejejo:
· uvrstitve na tekmovanjih in natečajih ter pohvale, priznanja in nagrade,
· poustvarjalne aktivnosti,
· avtorska dela in objave znanstveno raziskovalnih del, izumi in patenti,
· dodatna izobraževanja in aktivne udeležbe na seminarjih in kongresih ter
· priporočila profesorjev in mentorjev, lastnoročno ali digitalno podpisana. 



Za dosežke na posameznem področju se štejejo:
	1. Uvrstitve na tekmovanjih in natečajih ter pohvale, priznanja in nagrade 

	Uvrstitve na tekmovanjih in natečajih s področja znanja in raziskovalne dejavnosti kandidat dokazuje s potrdili organizatorja tekmovanja ali natečaja z listo rezultatov posameznega tekmovanja/natečaja. Pohvale, priznanja in nagrade kandidat dokazuje z listino, katere priloga je obrazložitev pohvale, priznanja in nagrade.
Mednarodna tekmovanja so tista tekmovanja, na katerih so udeležene najmanj štiri države.

	Raven tekmovanja ali natečaja
	Število točk

	
	a) šolska
	

	
	1. mesto/bronasto priznanje
	3

	
	b) mestna/občinska/regijska/fakultetna
	

	
	4.–10. mesto
	2

	
	3. mesto
	4

	
	2. mesto
	5

	
	1. mesto/srebrno priznanje
	6

	
	najboljši študent letnika v študijskem letu (top 5 %)
	4

	
	fakultetna Prešernova nagrada 
	8

	
	c) državna/univerzitetna
	

	
	4.–10. mesto
	5

	
	3. mesto
	7

	
	2. mesto
	8

	
	1. mesto/zlato priznanje
	9

	
	univerzitetna Prešernova nagrada
	8

	
	zlati maturant
	10

	
	diamantni maturant 
	15

	
	č) mednarodna
	

	
	4.–10. mesto
	6

	
	3. mesto
	10

	
	2. mesto
	11

	
	1. mesto
	12

	2. Poustvarjalne aktivnosti 

	Poustvarjalne aktivnosti so različni javni glasbeni in gledališki nastopi, recitali, moderatorstva prireditev, okroglih miz in različnih radijskih in televizijskih oddaj, ki niso obvezni del izobraževalnega programa. Individualna dela: monodrame, glavne vloge, samostojni koncerti in samostojni recitali, moderatorstvo prireditev, okroglih miz in različnih radijskih in televizijskih oddaj (radijski ali TV dogodek COBISS tip 3.11).
Kandidat jih dokazuje s potrdili organizatorja, vabili ali programom dogodka. 
	Raven
	Individualno delo
	Skupinsko delo

	
	a) mestna/občinska/univerzitetna
	3
	2

	
	b) državna
	5
	3

	
	c) mednarodna
	6
	4

	3. Avtorska dela in objave znanstveno raziskovalnih del, izboljšave, izumi in patenti

	Objave avtorskih del in objav kandidat dokazuje z izpisom bibliografskih enot iz vzajemne baze podatkov COBISS, izpisom iz arhiva priznane in uveljavljene producentske hiše oziroma s predložitvijo avtorskega dela. Vpisi v vzajemno bazo podatkov COBISS morajo biti označeni v skladu s specifikacijo, objavljeno v dokumentu Tipologija dokumentov/del za vodenje bibliografij v sistemu COBISS.[footnoteRef:1]  [1:  Vir: http://home.izum.si/cobiss/bibliografije/tipologija_slv.pdf, izpis COBISS – Osebne biografije] 

	Raven
	Število točk

	
	a) objave na srednješolski ravni 
	2

	
	b) študentske objave 
	3

	
	c) strokovno tehnični prispevek pri oblikovanju in nastanku predvajanega, objavljenega oz. javno predstavljenega dela izvedenega pri priznanih in uveljavljenih producentskih hišah
	5

	
	č) umetniško delo (COBISS tip 2.16), recenzija, prikaz knjige, kritika (COBISS tip 1.19), strokovni članki/monografije (COBISS tip 1.04, 1.07, 1.09, 1.13, 2.02)
	8

	
	d) znanstveni prispevek na konferenci (COBISS tip 1.06, 1.08, 1.10, 1.12, 2.31, 2.32)
	10

	
	e) izvirni znanstveni članek, znanstvena monografija ali patent (COBISS tip 1.01, 2.01, 2.24); pregledni znanstveni članek (COBISS tip 1.02); samostojni znanstveni sestavek ali poglavje v monografski publikaciji in kratki znanstveni prispevek (COBISS tip 1.03, 1.16, 2.20) 
	16

	4. Dodatna izobraževanja in aktivne udeležbe na seminarjih in kongresih

	Dodatna izobraževanja, ki so vezana na pridobivanje znanja, kariernih kompetenc in veščin na področju strokovnega izobraževanja ter aktivna udeležba strokovnih srečanj z lastnim prispevkom.
	Raven
	Število točk

	
	a) dodatno izobraževanje v Republiki Sloveniji
	1

	
	b) dodatno izobraževanje v tujini
	2

	
	c) aktivna udeležba na seminarjih in kongresih – državna 
	4

	
	č) aktivna udeležba na seminarjih in kongresih – mednarodna 
	6

	5. Priporočila profesorjev in mentorjev, lastnoročno ali digitalno podpisana

	Priporočila naj vsebujejo: odnos avtorja priporočila do kandidata, opis dela, referenc in dosežkov kandidata ter značajska ocena kandidata.
	elementi priporočila
	Število točk

	
	·  odnos avtorja priporočila do kandidata
	do 3 točke

	
	·  opis dela, referenc in dosežkov kandidata
	

	
	·  značajska ocena kandidata
	



Upoštevajo se dosežki v zadnjih treh letih glede na šolsko oziroma študijsko leto, za katerega kandidat uveljavlja pravico do štipendije, in glede na področje izobraževanja (KLASIUS-P-16), ki ga določa javni natečaj oziroma razpis. V okviru dosežkov lahko kandidat pri posameznem kriteriju uveljavlja do 3 najboljše dosežke, vendar skupno ne več kot 10 dosežkov.

3.4. Motivacijsko pismo:

Upošteva se motivacijsko pismo v dolžini 300–500 besed, ki mora vključevati kratko predstavitev kandidata ter opredelitev razlogov za kandidaturo, pričakovanj in kariernih ciljev.
	6. Motivacijsko pismo 

	Motivacijsko pismo v dolžini 300–500 besed naj vsebuje predstavitev kandidata z izobrazbo, dosežki in izkušnjami ter opredelitev razlogov za kandidaturo, pričakovanj in kariernih ciljev.
	elementi 
	Število točk

	
	·  oblika in vsebina (300–500 besed)
	do 20 točk

	
	·  predstavitev kandidata (izobrazba, dosežki, izkušnje), 
	

	
	·  opredelitev razlogov za kandidaturo, pričakovanja in kariernih ciljev
	




4. Višina sredstev in višina štipendije: 

Sredstva za dodelitev kadrovskih štipendij so za leto 2026 predvidena v višini 140.600,00 eurov in za leto 2027 v višini 409.000 eurov. Sredstva so v predvidena v rebalansu proračuna MOL za leto 2026 in v spremembah proračuna MOL za leto 2027, preostanek sredstev pa se bo zagotovil iz splošne proračunske rezervacije ali s prerazporeditvijo sredstev v letu 2026 oziroma v letu 2027.

Višina kadrovske štipendije MOL znaša:
· 200 evrov mesečno za dijake,
· 300 evrov mesečno za vse študente, 
· 400 evrov mesečno za vse študente, ki imajo v preteklem študijskem letu najmanj povprečno oceno 8,0 iz vseh opravljenih izpitov in drugih študijskih obveznosti in/ali izjemen dosežek iz znanja, raziskovanja, razvoja, športa ali umetnosti,
· [bookmark: _Hlk209435397]500 evrov mesečno za vse študente, ki se izobražujejo v Enovitih magistrskih programih medicine in Enovitih magistrskih programih farmacije, 
· 600 evrov mesečno za vse študente, ki se izobražujejo v Enovitih magistrskih programih medicine in Enovitih magistrskih programih farmacije in imajo v preteklem študijskem letu najmanj povprečno oceno 8,0 iz vseh opravljenih izpitov in drugih študijskih obveznosti in/ali izjemen dosežek iz znanja, raziskovanja, razvoja, športa ali umetnosti.

Pravica do štipendije MOL se dodeli za posamezni izobraževalni program od prvega dne šolskega oziroma študijskega leta 2026/2027 dalje.


5. Dokumentacija in vložitev vloge:

Celotna dokumentacija javnega razpisa z vsemi obrazci je dostopna na spletni strani MOL (www.ljubljana.si – pod rubriko Razpisi, razgrnitve in javne objave – povezava tukaj).

Kandidati se morajo prijaviti na razpis prek aplikacije E-razpis za kadrovske štipendije za dijake in študente v MOL od 16. 10. 2026 do izteka roka za prijavo.

5.1. Izjava o interesu javnega zavoda oziroma sklada za opravljanje enomesečnega dela v času prejemanja štipendije:

[bookmark: _Hlk209626695]V nadaljevanju objavljamo seznam javnih zavodov oziroma javnega sklada za pridobitev Izjave o interesu javnega zavoda oziroma sklada za opravljanje enomesečnega dela v času prejemanja štipendije. Zaradi organizacije morebitnega intervjuja (razgovora) s kandidatom, na podlagi katerega bo dana izjava, predlagamo, da kandidati za njo zaprosijo pravočasno, torej vsaj 10 dni pred iztekom roka za prijavo (na navedene kontakte). 

[bookmark: _Hlk209626668][bookmark: _Hlk204104809][bookmark: _Hlk209625259]Seznam javnih zavodov oziroma javnega sklada za pridobitev izjave o interesu javnega zavoda oziroma sklada za opravljanje enomesečnega dela v času prejemanja štipendije:

	Število kadrovskih štipendij
	Naziv delovnega mesta 
	Naziv izobrazbe, strokovni ali znanstveni naslov
	Izobraževalni program
	Vrsta izobraževanja (KLASIUS-SRV) 
	Področje izobraževanja (KLASIUS-P-16)

	Zdravstveni dom Ljubljana, 
Metelkova ulica 9, 1000 Ljubljana, E taja.plesinac@zd-lj.si, T +386 (0)1 555 25 12

	[bookmark: _Hlk241824086]20
	zdravnik specialist družinske medicine
	doktor medicine, specialist družinske medicine
	Enoviti magistrski študijski program medicine
	17003 
	0912 

	20
	zdravnik specialist  pediatrije
	doktor medicine, specialist pediatrije
	Enoviti magistrski študijski program medicine
	17003
	0912 

	20
	zdravnik specialist urgentne medicine 
	doktor medicine, specialist urgentne medicine
	Enoviti magistrski študijski program medicine
	17003
	0912 

	[bookmark: _Hlk242357269]6
	diplomirana medicinska sestra
	diplomirani zdravstvenik (VS) / diplomirana medicinska sestra (VS)
	Zdravstvena nega in babištvo
	16203 
	0913 

	Javni zavod Lekarna Ljubljana, 
Komenskega ulica 11, 1000 Ljubljana, E spomenka.sluganovic@lekarna-lj.si, T +386 (0)1 230 61 35

	5
	farmacevt
	magister farmacije 
	Enoviti magistrski študijski program farmacije
	17003
	0916 

	Javni zavod Mestna knjižnica Ljubljana, 
Kersnikova ulica 2, 1000 Ljubljana, E erika.zitko@mklj.si , T +386 (0)1 308 50 12

	1
	sistemski administrator VII/2-II
	magister inženir računalništva in informatike
	Računalništvo in informacijske tehnologije
	     16204
	0610

	Javni zavod Šport Ljubljana, 
Celovška cesta 25, 1000 Ljubljana, E natalija.panzova@sport-ljubljana.si, T +386 (0)41 626 694

	1
	vzdrževalec športne infrastrukture – električar
	elektrotehnik
	Elektrotehnik
	15001
	0713

	Javni zavod Ljubljanski grad, 
Grajska planota 1, 1000 Ljubljana, E : teja.prasnikar@ljubljanskigrad.si, T +386 (0)31 734 693

	1
	mojster luči
	elektrotehnik – energetik
	 Elektrotehnik – energetik
	 15001
	0713

	2
	glavni vzdrževalec
	1-elektrotehnik, 2-strojni tehnik

	Elektrotehnik, strojni tehnik
	 15001
	1- 0713
2- 0715


	2
	tehnični delavec II
	1-elektrotehnik, 2-strojni tehnik

	Elektrotehnik, strojni tehnik
	 15001
	1- 0713
2- 0715


	1
	vodja informacijskega sistema

	računalniški tehnik
	Računalniški tehnik
	 15001
	0610

	1
	glavni kuhar

	gastronom hotelir – kuhar
	Gastronomske in hotelske storitve – smer kuhar
	 14001
	1013




Kandidatom, ki se prijavljajo za kadrovsko štipendijo za potrebe Mestne uprave MOL, ni treba predložiti izjave, je pa lahko intervju (razgovor) del izbirnega postopka v okviru javnega natečaja. Za potrebe po kadrovskih štipendistih v Mestni upravi MOL v nadaljevanju navajano podrobnejše informacije o delovnem mestu in primernem izobraževanju ter kontaktno osebo za dodane informacije.
	Število kadrovskih štipendij
	Naziv delovnega mesta 
	Naziv izobrazbe, strokovni ali znanstveni naslov
	Izobraževalni program
	Vrsta izobraževanja (KLASIUS-SRV) 
	Področje izobraževanja (KLASIUS-P-16)

	Mestna občina Ljubljana, Sekretariat mestne uprave, 
Adamič – Lundrovo nabrežje 2, 1000 Ljubljana, E glavna.pisarna@ljubljana.si, T +386 (0)1 306 44 53

	2
	 pripravnik
	diplomirani inženir gradbeništva (VS) ali 
	Gradbeništvo
	16203
	0732

	
	
	diplomirani inženir gradbeništva (UN)
	
	16204
	

	
	
	magister gradbeništva
	
	17003

	 pripravnik
	tehnik varovanja
	Tehnik varovanja
	15001
	1032

	3
	 pripravnik
	logistični tehnik / prometnik
	Logistični tehnik / 
Prometnik
	15001
	1088
1041

	2
	pripravnik
	tehnik elektronskih komunikacij
	Tehnik elektronskih komunikacij 
	15001
	0714




Razpisni roki in način prijave na razpis:

V celoti izpolnjeno in oddano prijavo prek aplikacije E-razpis za kadrovske štipendije za dijake in študente v MOL natisnete in jo podpisano z vsemi obveznimi dokazili in prilogami oddate osebno v Glavni pisarni MOL na Mačkovi ulici 1 v Ljubljani ali pošljete po pošti, in sicer: 
· [bookmark: _Hlk204261332][bookmark: _Hlk204262945]dijaki najkasneje do vključno 16. 11. 2026, 
· [bookmark: _Hlk204262957]študenti najkasneje do vključno 16. 11. 2026, 
z uporabo priloge »napis za kuverto«, ki ste jo natisnili ob vlogi – zadnja stran in nalepili na ovojnico.

Če prijavo pošljete priporočeno po pošti, se bo za dan oddaje prijave štel dan oddaje na pošto.

5.2. Zahtevana dokumentacija

Natisnjeni in podpisani e-prijavi je treba priložiti:
· dokazilo o vpisu v izobraževalni program za tekoče šolsko oziroma študijsko leto,
· dokazilo o učnem oziroma študijskem uspehu zadnjega letnika izobraževanja,
· življenjepis,
· pooblastilo osebi s prebivališčem v Republiki Sloveniji za zastopanje v zvezi s posameznimi zadevami glede javnega razpisa, če kandidat v času trajanja razpisnega postopka prebiva v tujini oziroma je odsoten najmanj 30 dni.
Kandidati, ki vlagajo vlogo na javni razpis, morajo priložiti še:
· izjavo o interesu javnega zavoda oziroma javnega sklada za opravljanje enomesečnega dela v času prejemanja štipendije.

Kandidat mora dosežke na posameznem področju v zadnjih treh šolskih oziroma študijskih letih glede na šolsko oziroma študijsko leto, in glede na področje izobraževanja (KLASIUS-P-16), za katero upravičenec uveljavlja pravico do štipendije, navesti v e-prijavi v aplikaciji E-razpis za kadrovske štipendije za dijake in študente v MOL in jih dokazovati s prilogami v e-prijavi (uvoziti v e-aplikacijo).

Kandidat, ki ne bo oddal popolne in podpisane vloge (manjka natisnjena in podpisana e-prijava, potrdilo o vpisu v šolskem oziroma študijskem letu 2026/2027, potrdilo o opravljenih obveznostih v šolskem oziroma študijskem letu 2025/2026, življenjepis, izjava), bo pisno pozvan k dopolnitvi vloge. Kandidati lahko vloge dopolnjujejo do izteka roka za oddajo vloge, določenega z javnim razpisom.

Kandidati smejo dopolniti le tisto, za kar so pozvani. Nepopolne prijave, ki jih kandidati ne bodo dopolnili v skladu s pozivom k dopolnitvi vloge, bodo s sklepom zavržene. Po izteku roka za oddajo vloge se le-te ne morejo dopolnjevati z dokazili o dosežkih na posameznem področju. 

Vsem dokumentom v tujem jeziku je treba priložiti prevod v slovenski jezik. Za vsako dokazilo, ki je predloženo v tujem jeziku, lahko štipenditor kadarkoli med postopkom zahteva sodno overjen prevod.

Kandidat je dolžan predložiti dokazila v izvirnikih na vpogled, če ga štipenditor pozove k predložitvi.

Vloga je pravočasna le pod pogojem, če je do izteka razpisnega roka oddana po elektronski pošti in poslana po pošti oziroma osebno vložena v glavni pisarni Mestne uprave Mestne občine Ljubljana. Če katerikoli del oddaje ni izveden v roku, se vloga šteje za prepozno in se s sklepom zavrže.

6. Obravnava in ocenjevanje prijav:

Komisija za kadrovsko štipendiranje v MOL (v nadaljevanju: komisija), ki jo je na podlagi 7. člena Odloka s Sklepom imenuje direktor Mestne uprave MOL, bo obravnavala samo popolne in v razpisanem roku prispele vloge.

Komisija bo točkovala le dosežke, ki bodo navedeni v e-prijavi v aplikaciji E-razpis za kadrovske štipendije za dijake in študente v MOL in ki jih bodo kandidati dokazovali s prilogami v e-prijavi.

Komisija bo točkovala 10 dosežkov, ki so doseženi na posameznem področju v zadnjih treh šolskih oziroma študijskih letih (tj. 2023/2024, 2024/2025 in 2025/2026) in glede na področje izobraževanja (KLASIUS-P-16), ter se bodo dokazovali s potrdili, iz katerih morajo biti razvidni naslednji podatki: kdo je dosežek dosegel, kje in kdaj je bil dosežen ter vrsta/raven dosežka. 

Vrednoti se prvih 10 dosežkov po vrstnem redu, kot jih kandidat navede v vlogi. Priložena dokazila o dosežkih se vrednotijo le, če jih je kandidat predložil v roku za oddajo vloge in na način, določenem v javnem natečaju oziroma javnem razpisu, ter vsebujejo podatke, ki so potrebni za vrednotenje v okviru meril 16. člena tega odloka (tj. razvidnost vsebine, imetnika, termina (obdobja) in kraja dosežka ter drugih podatkov, ki se jih zahteva v okviru vrednotenja posameznega merila. Pri skupinskih in kolektivni dosežkih mora biti iz dokazila razvidna udeležba oziroma aktivnost kandidata v okviru posameznega dosežka. Če predloženo dokazilo ne vsebuje vseh podatkov, potrebnih za vrednotenje v okviru posameznega merila, se vrednoti z 0 točkami.

Vse v roku prispele in s predpisanimi dokazili opremljene vloge bodo ocenjene v skladu z merili iz 14. do vključno 17. člena Odloka in se kadrovske štipendije v primeru iz prvega odstavka 13. člena Odloka dodelijo kandidatom po vrstnem redu na prednostni listi, pri čemer ima prednost kandidat, ki je dosegel višje število točk. Ob enakem številu točk ima prednost kandidat, ki je vpisan v višji letnik oziroma v program s krajšim trajanjem izobraževalnega programa do zaključka. Če sta še vedno izenačena, ima prednost kandidat z višjo povprečno oceno v zadnjem šolskem oziroma študijskem letu.

V postopku dodeljevanja štipendij po tem razpisu se uporabljajo določbe Odloka. 

Vsi kandidati bodo o rezultatih razpisa obveščeni z odločbo ali sklepom najkasneje v treh mesecih od prejetja zadnje popolne vloge. 

Pozivi k dopolnitvi, odločbe, sklepi in drugi dokumenti po tem natečaju oziroma razpisu se bodo kandidatom (zakonitim zastopnikom oziroma pooblaščenim osebam) skladno z zakonom, ki ureja upravni postopek, vročali z elektronsko vročitvijo.

7. Obveznosti štipendista in nadaljevanje štipendiranja:

Štipendist mora redno izpolnjevati svoje šolske oziroma študijske obveznosti in v roku 8 dni po začetku vsakega šolskega oziroma študijskega leta predložiti štipenditorju:
· potrdilo o vpisu v višji letnik ter 
· zadnje šolsko spričevalo oziroma potrdilo o vseh opravljenih izpitih preteklega študijskega leta.

Štipendist mora v času prejemanja štipendije v vsakem šolskem oziroma študijskem letu opraviti delo v trajanju vsaj en mesec (vsaj 160 ur), in sicer:
· v Mestni upravi MOL in pod strokovnim vodstvom mentorja,
· v javnem zavodu oziroma javnem skladu, za katerega je štipendist ob vlogi na javni razpis priložil izjavo iz drugega odstavka 6. člena Odloka in najpozneje v roku 8 dni po začetku novega šolskega oziroma študijskega leta predloži štipenditorju poročilo o opravljenem delu. 

Štipendist, ki mu je bila dodeljena štipendija na podlagi javnega razpisa, mora najpozneje v enem letu po končanem izobraževanju skleniti pogodbo o zaposlitvi na delovno mesto, ki ustreza zaključeni ravni izobrazbe in področju izobraževanja štipendista, v javnem zavodu oziroma javnem skladu, katerega ustanoviteljica oziroma soustanoviteljica je MOL, štipendist, ki mu je bila dodeljena štipendija na podlagi javnega natečaja, pa mora skleniti delovno razmerje s štipenditorjem na delovnem mestu v Mestni upravi Mestne občine Ljubljana.  

Štipendist mora štipenditorju v roku 8 dni:
· od nastanka spremembe, ki bi lahko vplivala na štipendijsko razmerje, sporočiti vsako spremembo, 
· po končanem izobraževanju predložiti potrdilo o končanem izobraževanju, 
· po zaposlitvi predložiti dokazilo o zaposlitvi, tj. pogodbo o zaposlitvi in izpis iz evidence Zavoda za zdravstveno zavarovanje Slovenije o prijavi štipendista v evidenco zavarovanih oseb.

8. Dodatne informacije:

Delovni čas Glavne pisarne MOL na Mačkovi ulici 1 v Ljubljani:
· ob ponedeljkih, torkih in četrtkih od 8.30 do 16. ure
· ob sredah od 8.30 do 17. ure
· ob petkih od 8.30 do 13. ure.

Podrobnejše informacije v zvezi s prijavo lahko dobite:
· na spletni strani www.ljubljana.si – pod rubriko Razpisi, razgrnitve in javne objave (povezava tukaj),
· na številki 01 306 45 43 ali po elektronski pošti na naslovu: stipendije.MOL@ljubljana.si.  

[bookmark: _Hlk210136377]Razpisne datoteke:
· [bookmark: _Hlk209791524]Besedilo javnega razpisa oziroma natečaja za kadrovske štipendije MOL 2026/2027,
· Odlok o dodeljevanju kadrovskih štipendij Mestne občine Ljubljana (Uradni list RS, št. 70/23),
· Odlok o spremembah in dopolnitvah Odloka o dodeljevanju kadrovskih štipendij Mestne občine Ljubljana (Uradni list RS, št. 1257/2026) 
· e-prijava,
· Izjava o interesu javnega zavoda oziroma javnega sklada za opravljanje enomesečnega dela v času prejemanja štipendije,
· Obrazec – pooblastilo,
· Obrazec – top 5.

